Predgovor

Suvremena umjetnička praksa i teorija pokrivaju složenu prirodu arhiviranja, analizom mehanizama, rješenja i sustava ispitivanja. Arhiviranje u javne svrhe ili u svrhu zaštite pomoću trenutne nadzorne tehnologije, kao i samo-arhiviranje, interno su povezani s memorijom. Arhiviranje je vremenski povezano kroz promatranje i prikupljanje. UCL-ov projekt PanoptiCam uključio je postavljanje web kamere na kostur filozofa Jeremyja Benthama koji sjedi u staklenom izlogu na University College u Londonu te promatra studente i profesore koji prolaze. Kamera je u ovom istraživačkom projektu snimala ljude koji su komentirali filozofov koncept panoptikona, a rezultati su korišteni za testiranje algoritama za brojanje posjetitelja u muzejima pomoću jeftinih rješenja s web kamerama, a za prepoznavanje i brojanje različitih ljudi na fotografijama s točnošću. U digitalnom dobu mi smo subjekti promatranja, motri nas se, a naša se aktivnost arhivira u velikim spremištima podataka, u oblacima. U Benthamovoj teoriji, a kasnije u knjizi Michela Foucaulta iz 1975. *Disciplina i kažnjavanje*, panoptikon je sustav koji regulira ponašanje dok postoji nadzornik, a oni koje se nadzire svjesni su njegova postojanja iako sami ne mogu vidjeti osobu koja ih nadzire. Mehanizam straha pokorava građane, iako su, u digitalno doba, osobni podaci već dio golemog sustava podataka čiji nas nadzor, čini se, ne ometa na dnevnoj razini. No, je li ova velika količina informacija u stanju sačuvati pamćenje?

Sandra Sterle dolazi s istovremeno suptilnim, ali i invazivnim projektom. Ona je u procesu rekonstrukcije svjesna krhkog stanja osobnog pamćenja kad kronologije iznevjere, informacije se preklapaju, a emocije isplivaju. Radi s osobnim arhivom, istovremeno ga dovodeći u pitanje, naglašavajući ljepotu post-dokumentacije gdje se činjenice i fikcija miješaju. Koristi sjećanje i maštu, istovremeno tvrdeći da su stvarne priče iz stvarnog života proizvod našeg mozga, a mozak nam je mrtav ako se ne promatra iz dinamičke perspektive koja je više povezana s kvantnom fizikom, nego sa statičnom linearnošću. Još je izazovnije pričati priče o drugima koristeći naš um, koji filtrira informacije kroz različite slojeve. Odnos djeda i unuke izgrađen je na kontrastu između arhiviranja emocija i hladnog, brutalnog javnog nadzora digitalne ere. Promatranje može biti sredstvo potlačivanja, kontrole, zadovoljstva ili cenzure, ali može se poništiti i u protu-nadzoru. Umjetnica dekonstruira sam koncept nadzora, hijerarhijsku viziju. Pohrana podataka je činjenica svojom sposobnošću praćenja i snimanja, ali je također i fikcija jer ne uspijeva djelovati etički kao ni obuhvatiti i definirati čovječanstvo i njegove složene osobine... Pohrana podataka je alat koji može biti koristan, ali ne može ne može zamijeniti sjećanje životinjskog mozga. Pristup Sandre Sterle može se promatrati kao poetičan, no on je i posljedica svjesnosti na križanju osobne i umjetne memorije. Odlučila je raditi s obje, miješajući ih te prihvaćajući maštu kao komplet za preživljavanje u svako doba.

Olivia Nițiș